Document ID: /roh_data/filtered/Billingualer_Corpus_interleaved-de-rm.jsonl.gz/906

This is a text translated from German to Rumantsch Grischun.
Steuerkraftausgleich 2005 wiederum mit einem Satz von 84 Prozent

Die Regierung hat den Ausgleichssatz 2005 für finanzschwache Gemeinden wie schon für das Jahr 2004 auf 84 Prozent festgelegt. Dafür hat sie rund 14,5 Millionen Franken bewilligt. Der Ausgleichssatz gleicht die relative Steuerkraft der beitragsberechtigten Gemeinden bis auf 84 Prozent des kantonalen Mittels aus. Als finanzschwach gelten Gemeinden in den Finanzkraftgruppen vier und fünf. Beitragsberechtigt sind Gemeinden mit einem Gemeindesteuerfuss von 120 Prozent.

Neues Gebührensplitting: Bergregionen triffts am stärksten

Das Bundesamt für Kommunikation will die Kriterien für die Berechnung der Zuschüsse an die Privatradios aus dem Gebührentopf der SRG SSR idée suisse überprüfen. Das neue Modell trifft insbesondere die Lokalradio-Stationen in den Bergregionen. Damit rüttelt der Bund noch bevor das neue Radio- und Fernsehgesetz in Kraft tritt an den bisherigen Grundsätzen des so genannten Gebührensplittings, einen wirtschaftlichen Ausgleich zwischen lokalen Radiostationen in den Ballungszentren und in den Bergregionen zu schaffen. Die Regierung hat sich beim Eidgenössischen Departement für Umwelt, Verkehr, Energie und Kommunikation dafür eingesetzt, den bisherigen Verteilungsschlüssel zu erhalten.

Aus Gemeinden und Regionen

- Valendas, Versam: Die beiden Forstreviere haben sich zum "Revierforstamt Ruinaulta" zusammengeschlossen. Die Regierung hat das Organisationsstatut genehmigt.

- Maienfeld: Auf der Ragazerstrasse in Richtung Industriestrasse wird der Innerortsbereich um rund 350 Metern verlängert und die Höchstgeschwindigkeit auf 60 km/h reduziert.

- Neue Gemeindeverfassungen: In Trin wird der Schulrat von sieben auf fünf Mitgliedern reduziert und in Langwies entfällt die Karenzfrist von drei Monaten für die Ausübung des Stimmrechts. Die Gemeinde Igis hat eine komplett neue Gemeindeverfassung beschlossen. Die Regierung hat alle drei genehmigt.

- Neue Gemeindegesetze: Zernez hat ein neues "Gesetz über Kurtaxen, Wirtschafts- und Tourismusförderungsabgaben" beschlossen, Flond eine Totalrevision des "Gemeindesteuergesetzes"; die Regierung hat beide Vorlagen genehmigt. Die neuen Erlasse treten sofort in Flond und am 1. Januar 2005 in Zernez in Kraft.

Kantonsbeiträge an verschiedene Institutionen

- Unwetter in Bangladesch: Die Regierung hat 10'000 Franken für die Hilfsaktion der Caritas zu Gunsten der Flutopfer ausgerichtet.

- Medel / Lucmagn: Die Regierung hat der Wassergenossenschaft Curaglia für den Ausbau der Wasserversorgung einen Kantonsbeitrag von insgesamt rund 32'000 Franken zugesichert.

Vernehmlassungen an den Bund

- Bundesamt für Gesundheit - "Lebensmittelverordnung": Seit 1. Januar ist das Gentechnikgesetz in Kraft. Da auch Lebensmittel davon betroffen sind, muss die Lebensmittelverordnung angepasst werden. Produkte mit gentechnisch veränderten Organismen sollen als solche gekennzeichnet sein, zudem sollen die Produkte mit gentechnisch veränderten und mit herkömmlichen Organismen getrennt transportiert und gelagert werden. Die Bündner Regierung ist mit der Stossrichtung der neuen Vorlage grundsätzlich einverstanden. Sie weist jedoch darauf hin, dass beim Vollzug dieser EU-Kennzeichnungsregelungen in der EU selbst noch Unklarheiten bestehen.

Strassenprojekte

- Oberalpstrasse: Die Regierung hat das Projekt im Gebiet "Cuolm" zwischen Ilanz und Tavanasa genehmigt. Die rund 100 Meter lange Brücke soll durch einen Damm ersetzt werden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 19.08.2004

Gulivaziun da la forza fiscala 2005 puspè cun ina quota dad 84 pertschient

Sco gia l'onn 2004 ha la regenza fixà la quota da gulivaziun 2005 per vischnancas deblas da finanzas sin 84 pertschient. Per quai ha ella deliberà ca. 14,5 milliuns francs.

La quota da gulivaziun gulivescha la forza fiscala relativa da las vischnancas cun dretg da contribuziun fin ad 84 pertschient da la media chantunala. Sco vischnancas deblas da finanzas valan las vischnancas da las gruppas da forza finanziala quatter e tschintg. Il dretg da contribuziun han vischnancas cun in pe da taglia communal d'almain 120 pertschient.

Nov splitting da taxas: las regiuns da muntogna vegnan pertutgadas il pli fitg

L'uffizi federal da communicaziun vul examinar ils criteris per calcular las contribuziuns als radios privats or dal pool da taxas da la SRG SSR idée suisse. Il nov model tutga cunzunt las staziuns da radios locals en las regiuns da muntogna. Anc avant che la nova lescha davart radio e televisiun giaja en vigur, vul la confederaziun derscher ils princips vertents da l'uschenumnà splitting da taxas che duai crear in equiliber economic tranter las staziuns da radios locals en ils centers d'aglomeraziun ed en las regiuns da muntogna. La regenza è s'engaschada tar il departament federal per ambient, traffic, energia e communicaziun per mantegnair la clav da repartiziun da fin uss.

Da vischnancas e regiuns

- Valendau, Versomi: Ils dus reviers forestals èn s'unids al "uffizi forestal da revier Ruinaulta". La regenza ha approvà il statut d'organisaziun.

- Maiavilla: Sin la via da Ragaz en direcziun da la Industriestrasse vegn il traject entaifer il vitg prolungà per ca. 350 meters e la sveltezza maximala reducida a 60 km/h.

- Novas constituziuns communalas: A Trin vegn il cussegl da scola reducì da set a tschintg commembras u commembers ed a Langwies croda il termin da carenza da trais mais per far diever dal dretg da votar. La vischnanca dad Igis ha concludì ina constituziun communala cumplettamain nova. La regenza ha approvà tuts trais projects.

- Novas leschas communalas: Zernez ha concludì ina nova "lescha davart taxas da cura e davart contribuziuns per promover l'economia ed il turissem", Flond ina revisiun totala da la "lescha communala da taglia"; la regenza ha approvà domadus projects. A Flond va il nov relasch en vigur immediatamain, a Zernez il 1. da schaner 2005.

Contribuziuns chantunalas a differentas instituziuns

- Malauras en Bangladesch: La regenza ha pajà 10'000 francs per l'acziun d'agid da la caritas en favur da las unfrendas da las inundaziuns.

- Medel/Lucmagn: Per l'engrondiment dal provediment d'aua ha la regenza garantì al consorzi d'aua Curaglia ina contribuziun chantunala da totalmain ca. 32'000 francs.

Consultaziuns a la confederaziun

- Uffizi federal da sanitad - "ordinaziun da victualias": Dapi il 1. da schaner è la lescha davart la tecnica genetica en vigur. Cunquai ch'igl èn pertutgadas er victualias, sto vegnir adattada l'ordinaziun da victualias. Products cun organissems geneticamain modifitgads duain esser caracterisads sco tals. Il transport e la magasinaziun dals products cun organissems geneticamain modifitgads e cun organissems convenziunals duain plinavant succeder en moda separada. La regenza grischuna è da princip d'accord cun las finamiras dal nov project. Ella renda dentant attent ch'igl existan en la UE sezza anc intschertezzas davart l'execuziun da questas regulaziuns da caracterisaziun da la UE.

Projects da vias

- Via sursilvana: La regenza ha approvà il project en il territori da Cuolm tranter Glion e Tavanasa. La punt d'ina lunghezza da ca. 100 meters duai vegnir remplazzada d'ina scarpa.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 19.08.2004